สังคมข่าวหุ้น
*...ดัชนีตลาดหุ้นไทยปิดที่ระดับ 1,267.14 จุด ลดลง 7.69 จุด มูลค่าการซื้อขาย 51,301.07 ล้านบาท ติดตามการทยอยประกาศงบฯ กลุ่มแบงก์งวดไตรมาส 3/63, การชุมนุมทางการเมืองวันที่ 14 ต.ค.นี้, การประชุมครม.ที่เตรียมเคาะมาตรการ "ช้อปดีมีคืน"...
11 ต.ค. 2563

สโนว์แมน
*…ดัชนีตลาดหุ้นไทยปิดที่ระดับ 1,267.14 จุด ลดลง 7.69 จุด มูลค่าการซื้อขาย 51,301.07 ล้านบาท ติดตามการทยอยประกาศงบฯ กลุ่มแบงก์งวดไตรมาส 3/63, การชุมนุมทางการเมืองวันที่ 14 ต.ค.นี้, การประชุมครม.ที่เตรียมเคาะมาตรการ “ช้อปดีมีคืน”…
*…BGRIM โชว์ 5 แบงก์หนุนปล่อยสินเชื่อ ลุยก่อสร้างโรงไฟฟ้า SPP 7 โรง กำลังผลิตรวม 980 เมกะวัตต์ มูลค่า 4 หมื่นล้านบาท  ส่วนเป้าหมายรายได้ปี 63 ตั้งไว้ที่ 6 หมื่นล้านบาท เพิ่มขึ้นจากปีก่อนอยู่ที่ 5.9 หมื่นล้านบาท และคาดว่าจะขึ้นสู่ระดับ 1.5 แสนล้านบาทในปี 72 จากการเดินหน้าขยายธุรกิจอย่างต่อเนื่อง…
*…NRF เข้าเทรดในตลาด SET เป็นวันแรกเมื่อวันที่ 9 ต.ค.ที่ผ่านมา  เป็นหุ้นไทยตัวแรกที่ดำเนินธุรกิจผลิตภัณฑ์อาหารโปรตีนพืชแห่งอนาคต (Plant Based Food) โดยเปิดตลาดที่ราคา 9.05 บาท/หุ้น พุ่ง 96.74% จากราคาหุ้นไอพีโอที่ 4.60 บาท/หุ้น และมาปิดตลาดที่ราคา 6.05 บาท เพิ่มขึ้น 31.52% ด้วยมูลค่าการซื้อขายหนาแน่น 6,031.24 ล้านบาท คาดสะท้อนความมั่นใจในการเติบโตของธุรกิจ จากการเดินหน้าขยายการลงทุน พร้อมวางเป้าหมายยอดขายเพิ่มขึ้นอย่างต่อเนื่อง ลุ้นปี 67 ยอดขายแตะระดับ  3,000 ล้านบาท จากปี 62 ที่มียอดขาย 1,111 ล้านบาท…
*…ACG ดีลเลอร์รายใหญ่รถยนต์ฮอนด้า เตรียมรับอานิสงส์ค่ายรถจ่ออวดโฉมรุ่นใหม่ ในงาน Motor Expo 2020 ระหว่างวันที่ 2-13 ธ.ค.นี้ พร้อมส่งโปรแรง ! กระตุ้นกำลังซื้อ หวังหนุนยอดขายรถโตแรง ส่วนการเปิดศูนย์ซ่อมรถยนต์ทุกยี่ห้อ (Fast Fit) มั่นใจเป็นไปตามแผน วางเป้าปี 64 ขยายได้มากกว่า 10 สาขา ดันผลงานพุ่ง…
*…ITD ได้งานอย่างต่อเนื่อง ล่าสุดเซ็นรับงานก่อสร้างโครงการ  the North-South Commuter Railway ในฟิลิปปินส์ มูลค่างาน 14,050.82 ล้านบาท  โดย ณ เดือน มิ.ย. 63 ก็มีมูลค่างานในมือที่ยังไม่ส่งมอบราว 3.03 แสนล้านบาท…
*…PSTC เตรียมรับทรัพย์ หลังเซ็นขายหุ้นทั้ง 100% ใน 2 บริษัทย่อย คือ BGE 1 และ BGE 2 ที่ประกอบธุรกิจผลิตไฟฟ้าพลังงานชีวมวล คิดเป็นเงินจำนวน 30 ล้านบาท เนื่องจากโรงไฟฟ้ามีที่ตั้งอยู่ในจังหวัดที่ห่างไกลจากกลุ่มโรงไฟฟ้าที่มีอยู่ อาจส่งผลให้การลงทุนไม่คุ้มค่าในระยะยาว เพราะมีต้นทุนในการบริหารจัดการที่แยกออกไป ซึ่งจะกระทบต่อผลตอบแทนที่อาจจะไม่เป็นไปตามที่คาดหวังได้…
*…ตลท.ให้ BEAUTY ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ช่วงวันที่ 12 ต.ค.-20 พ.ย.นี้  ขณะที่หุ้นที่ยังติด  Cash Balance มี TRUBB, TTCL และ TTCL-W1 ใช้ถึงวันที่ 22 ต.ค. 63 และ  WORK ใช้ถึงวันที่ 30 ต.ค. 63 สำหรับ SMT, SICT, YGG ใช้ถึงวันที่ 6 พ.ย. 63 ส่วน IP, DDD ใช้ถึงวันที่ 13 พ.ย. 63 และ TKN ใช้ถึงวันที่ 28 ต.ค. 63…
*…“สยามราชธานี หรือ SO” เตรียมเข้าเทรดในตลาดหลักทรัพย์ฯ วันแรก 14 ต.ค.นี้ หลังปิดการขายหุ้นไอพีโอ 85 ล้านหุ้น ที่ราคาสุดท้าย 6.50 บาท/หุ้น โชว์นักลงทุนตอบรับจองซื้อมากกว่าจำนวนหุ้นที่จัดสรรไว้ จากจุดเด่นผู้ให้บริการ Outsource ครบวงจรชั้นนำระดับประเทศที่มีผลิตภัณฑ์คุณภาพและบริการหลากหลายตอบโจทย์ทุกความต้องการลูกค้า รับเทรนด์ ภาครัฐ-เอกชน ใช้บริการ Outsource ลดต้นทุน ลดภาระ และเพิ่มประสิทธิภาพองค์กร ประกอบกับ ด้วยประสบการณ์ที่มีมายาวนานกว่า 43 ปี ปัจจุบัน SO สามารถรักษาฐานลูกค้าเดิมได้เฉลี่ย 90% และมีลูกค้ารายใหม่เพิ่มขึ้นปีละไม่น้อยกว่า 12% ของรายได้ ทำให้ธุรกิจเติบโตได้อย่างแข็งแกร่ง อย่างไรก็ตาม ในอนาคตก็หวังจะได้เห็นการขยายธุรกิจไปต่างประเทศด้วย ซึ่งก็น่าจะช่วยให้ธุรกิจยิ่งโตได้มากขึ้นอีก…
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.